# Tervetuloa mukaan Kuikan 36. Talvipinnaralliin!

# Pohjois-Savon talvipinnarallin säännöt

**1§ Alue ja aika**

Alueena on Lintuyhdistys Kuikan toimialue eli Pohjois-Savo (Joroinen kuuluu kisa-alueeseen). Kilpailuaika on 7.12.2024 klo 07.00-16.00.

**2 § Joukkueet ja sarjat**

Kisassa on tänä vuonna yksi sarja, jossa joukkuekoko on 1–4 henkilöä. Kaikki liikkumisvälineet ovat sallittuja. Autolla liikkuminen voi kuitenkin vaikuttaa lopulliseen pistemäärään ks. 4§ pisteiden laskenta.

Joukkueiden on ilmoittauduttava viimeistään 6.12. klo 20 mennessä Else Mustamolle else.mustamo(at)gmail.com tai tekstiviestillä 050 561 4666.

Ilmoittakaa myös joukkueen nimi ja kaikki sen jäsenet. Jos haluat kisata joukkueessa, voit kysellä kisavastaavalta olisiko jossakin joukkueessa paikkoja vapaana. Ilmoittaudu siinä tapauksessa hyvissä ajoin!

Joukkueesta yli puolen on TUNNISTETTAVA laji (esim. kahdesta kahden, kolmesta kahden jne..)

Joukkue ei saa käyttää avustajia. Joukkue saa kuitenkin kysyä vihjeitä kohtaamiltaan henkilöiltä, ei kuitenkaan esim. puhelimella.

Joukkue saa kokoontumisensa jälkeen liikkua vain yhdellä autolla, pyörillä, kävellen tai julkisin kulkuneuvoin kisan ajan. Tämä ei tarkoita, että kokoonnutaan esim. vasta klo 12 ja sitä ennen lintuja haetaan kahdella autolla.

**3 § Ilmoitettavat lajit**

Kisajännityksen lisäämiseksi lajeja saa halutessaan ns. pimittää eli olla ilmoittamatta Tiiraan. Ainakin kaikki mielenkiintoiset havainnot pitää kuitenkin kisan jälkeen ilmoittaa järjestelmään! Harvinaisia tai vähälukuisia lajeja ei kuitenkaan saa pimittää ja nämä havainnot on ilmoitettava välittömästi paitsi kisaajien, myös kaikkien muiden iloksi.

Ohessa olevan lajilistan ULKOPUOLISIA lajeja ajalta 1.–6.12. EI SAA pimittää. Havainnot (myös päivityshavainnot ja ns. toisen käden havainnot) listan ulkopuolisista lajeista (myös määrittämättömät, joihin sisältyy ilmoitettavan lajin mahdollisuus esim. kuikkalaji, tukka/lapasotka, IP jne.) on ilmoitettava havaintopäivänä havaintojärjestelmä Tiiraan, [www.tiira.fi](http://www.tiira.fi/).

HUOM! Rallia edeltävän torstain ja perjantain 5.–6.12. ilmoitettavat havainnot tulee toimittaa Tiiraan klo 19:00 mennessä. Ennen kisaa ja kisan aikana tehdyt havainnot tulee kisan jälkeen ilmoittaa Tiiraan.

Näitä lajeja EI siis TARVITSE ilmoittaa Tiiraan 1.–6.12., mutta muista ilmoittaa havainnot kisan jälkeen. Jos lajia ei löydy listalta, se on ilmoitettava.

laulujoutsen

sinisorsa

telkkä

isokoskelo

pyy

teeri

metso

fasaani

kanahaukka

varpushaukka

harmaalokki

kesykyyhky

viirupöllö

helmipöllö

palokärki

käpytikka

pohjantikka

harmaapäätikka

tilhi

koskikara

mustarastas

räkättirastas

hippiäinen

pyrstötiainen

hömötiainen

töyhtötiainen

kuusitiainen

sinitiainen

talitiainen

puukiipijä

isolepinkäinen

närhi

kuukkeli

harakka

pähkinähakki

naakka

varis

korppi

varpunen

pikkuvarpunen

peippo

viherpeippo

tikli

vihervarpunen

urpiainen

tundraurpiainen

pikkukäpylintu

taviokuurna

punatulkku

keltasirkku

**4 § Pisteiden laskenta**

Havaittu laji tuottaa yhden pisteen. Mikäli joukkue liikkuu henkilöautolla, vähennetään ilmastokompen-saation vuoksi jokaiselta alkavalta 70 km aina yksi laji. Kaikki auton käyttövoimat ovat samanarvoisia. Huom. sähköpyörää ei lasketa kulkuneuvoksi eli se on vapaa kilometreistä. Tarkoittaa siis, että jos joukkue on ajanut 142 km, lajimäärästä vähennetään 3 lajia. Kilometrien laskenta alkaa siitä, kun joukkue havaitsee ensimmäisen kisalajin. Kilometrien laskenta loppuu siihen, kun joukkue päättää lopettaa tai viimeistään kisa-ajan loppuessa.

Mikäli pistemäärä kahden tai useamman joukkueen kesken on sama, ratkaisevat järjestyksen:

1. ässälajien määrä

2. Autolla ajettujen kilometrien määrä, vähemmän ajanut voittaa

3. viimeisen lajin kellonaika, aikaisempi havaintoaika päihittää myöhemmän (Merkitse siis havaintojen kellonaikoja muistiin etenkin iltapäivästä!)

Rengastustarkoituksessa pyydystetystä tai siirretystä linnusta ei saa yhtään pistettä (esim. loukkaantunutta vesilintua, joka on siirretty Pirtinvirtaan). Tiedossa olevat tapaukset ilmoitetaan Tiirassa ja Kuikkalistalla etukäteen.

**5 § Suojelunäkökohdat**

Atrapin käyttö on kielletty (audiolaite, pyypilli). Pinnapilli on sallittu. Kännykän käyttö joukkuetovereiden paikalle kutsumiseksi on sallittua.

Lintuja saa "kompata", mutta niitä ei saa tahallaan karkottaa tai häiritä (pöllöjen pöntöt pitää jättää rauhaan).

Lintuja ei saa tunnistusmielessä valaista lampulla tai auton valoilla. Linnun voi määrittää auton valoissa, jos sen ajettaessa havaitsee esim. tienpenkalla.

 **6 § Erityiskohteet**

Rautalammin Savon Taimenen alueelle ei saa mennä, ei edes suoraan kävellä Tyyrinvirran rantaan.

Kuopion Heinälamminrinteen jätekeskuksen alueella ei ole lupaa mennä. Rinteen rikkaruohosto on tallella ja sitä voi toki katsastella tieltä käsin ja samoin voi myös katsella tieltä käsin kaatopaikka-alueen läjityksiä.

**7 § Tiiran yhdistyskäyttäjät**

Yhdistyskäyttäjät eivät saa rallissa käyttää hyväkseen salattuina ilmoitettuja havaintoja. Tämä ei kuitenkaan estä normaalia retkeilyä hyviksi tiedetyillä lintupaikoilla. Jos siis joku ilmoittaa telkän salattuna vaikkapa Varkauden Pirtinvirralta, yhdistyskäyttäjäkin saa siellä käydä. Mutta jos joku ilmoittaa vaikkapa salatun kuukkelin mummon mökiltä, missä ei normaalisti retkillä käydä, niin sinne ei yhdistyskäyttäjä tietenkään voi mennä.

**8 § Joukkueen tuloksen ilmoittaminen**

Joukkueen havaitsemat lajit ilmoitetaan purkutilaisuudessa 6.12. klo 18-21 KLYYn toimitilassa Puijonkatu 15 tai sitä ennen klo 17.30 mennessä lajimäärä ja ajokilometrit mieluiten sähköpostitse kuikkalistalle. Tulostaulukko, jossa näkyvät myös joukkueiden havaitsemat lajit, tulee kotisivuille mahdollisimman pian kisan jälkeen.

**9 § Ongelmatapaukset**

Kilpailun juryna toimii Kuikan hallitus.

Sääntöjen rikkomisesta joukkue saa -10 pistettä.